22/08/2014 | Administración LocalMunicipal
Arteixo
Urbanismo
Normativa e ordenanzas da modificación puntual das NN. SS. no ámbito da UA 49

ANUNCIO Mediante Orde da Conselleira de Medio Ambiente, Territorio e Infraestruturas de data 05/08/2014 aprobouse definitivamente a “Modificación puntual das Normas Subsidiarias de Planeamento do Concello de Arteixo no ámbito da Unidade de Actuación 49”. Tal e como establece o punto resolutivo 2.º da meritada orde: “Contra esta Orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán dende o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.” Dando cumprimento ao punto resolutivo 3.º da citada Orde e de conformidade co disposto nos artigos 92 da Lei 9/2002, do 30 de decembro, de ordenación urbanística e protección do medio rural de Galicia e 70 da Lei 7/1985, do 2 de abril, reguladora das bases de réxime local procédese á publicación da normativa e ordenanzas da modificación puntual aprobada definitivamente. NORMATIVA E ORDENANZAS OBXECTIVOS DA MODIFICACIÓN PUNTUAL DAS NNSS A presente modificación puntual das Normas Subsidiarias Municipais vixentes (NNSS), no ámbito da Unidade de Actuación UA 49, ten por obxecto a reconfiguración da actual ordenación urbanística, cunha dobre finalidade: obter un novo equipamento dotacional público (docente e sanitario asistencial), necesario para a implantación polo Concello deste uso deficitario no municipio e modificar a ordenación actual, introducindo novos criterios de calidade urbana. En primeiro lugar a construción do edificio dotacional require la ampliación dos usos dotacionais previstos no solo VP permitindo, ademais dos previstos nas Normas Subsidiarias vixentes –deportivos e cultural–, os dotacionais docente, sanitario/asistencial, mantendo no resto as características vixentes na actualidade (10% de ocupación máxima do total do VP) e definindo ó ámbito no que se poida localizar en coherencia co resto da nova ordenación. En segundo lugar prantéxase a ineludible necesidade de conseguir unha ordenación máis adecuada para a construción dos usos previstos nas NNSS –residencial e locais comerciais– conseguindo crear un conxunto urbano de calidade que dea resposta ás necesidades urbanas do seu entorno e que constituía un elemento integrador no conxunto de dotacións existentes no centro de Arteixo. Esta nova ordenación propón a modificación da configuración dos volumes edificables creando catro bloques exentos de maior altura que, por un lado, aumenten a permeabilidade da zona de esparcemento público e, por outro, defina a urbanización do conxunto do parque urbano VP nas NNSS., onde situar o edificio dotacional. Coa presente modificación puntual das NNSS preténdese en concreto os seguintes obxectivos urbanísticos e medioambientais: ● Integrar o espazo natural existente no entorno do rego de Bidueira e o paseo fluvial, integrándoo na nova ordenación, consolidándoo como espazo público de lecer local, incrementando o parque urbano existente e compatibilizándoo co desenvolvemento urbanístico do entorno urbano. ● Reforzar a oferta de equipamentos públicos no centro de Arteixo articulando un eixo de usos especifico e compatibles que mellore e centralice a zona, descoxestionando o conxunto da área central do núcleo urbano. Este eixe dotacional esta integrado polo centro cívico, a igrexa, a nova dotación docente e sanitario/asistencial (por exemplo, escola infantil, centro de día/residencia) e o centro de saúde existente. ● Regular as condicións de deseño das novas edificacións establecendo criterios xerais compositivos e estéticos e garantan o resultado do conxunto tanto no aspecto paisaxístico e natural como respecto ó entorno urbano preexistente. ● Incorporar medidas de protección dos elementos naturais a conservar, así como os criterios de actuación respecto os novos elementos a introducir no ámbito da VP (parque urbano), rúas e demais espazos públicos a urbanizar. ● Facilitar a posterior execución do ámbito, introducindo dende a ordenación a coherencia co parcelario existente de maneira que permita unha xestión urbanística viable. DETERMINACIÓNS DA PROPOSTA DELIMITACIÓN DO ÁMBITO TERRITORIAL E CARACTERISTICAS DA UNIDADE A delimitación da unidade tómase da cartografía das vixentes NNSS incorporando os axustes propios da maior definición da actual cartografía catastral e do recente levantamento topográfico, ó que se adapta. A descrición dos límites é a seguinte: Norleste.–Parcelas particulares calificadas como SISTEMA DE ESPAZOS LIBRES E ZONAS VERDES. PARQUES URBANOS (VP). SurOeste: vial público denominado Camiño dos Cabalos e unidades de actuación integral UA-11 e UA-12. Surleste: canle fluvial (Rego da Bidueira). NorOeste: público denominado rúa Río Tambre. *Nota importante: a ocupación indicada nos planos das NNSS é de 2.520,00 m 2, igual que a ocupación das parcelas privadas de uso residencial da presente modificación puntual, polo que non se reducen as superficies destinadas a parques públicos establecidos nas NNSS. Nota 1. –Estímase unha ocupación para un equipamento público dentro da UA-49 de 3.000 m 2 que permita resolver as necesidades de dotacións educativas e asistenciais no Concello. Esta ocupación cumpre o establecido para a VP, nas NNSS do Concello de Arteixo, publicadas no BOP do 26 de Marzo de 2005 (páx.3555) no apartado “D.1). A ocupación do solo para todos eles non debe superar o 10% da extensión total”. Os espazos libres de ocupación son 14.993,75 m² menos os 3.000 m² previstos de ocupación do equipamento dotacional público. NORMAS URBANÍSTICAS 1.–ORDENANZA ORDENANZA PROPIA DA MODIFICACIÓN PUNTUAL DA UA-49 (OPMP49) ORDENANZA DE SOLO URBANO RESIDENCIAL DE EDIFICACIÓN ABERTA ZONAS DE APLICACIÓN Terreos da UA-49 OBXETIVOS PREVISTOS Establecelos regulamentos precisos que permitan a formación dunha estrutura urbana racional integrada en zonas verdes de esparcemento, apta para a concorrencia de usos compatibles, compartidos ou alternativos. USO PRINCIPAL Residencial de vivenda, 2.ª categoría. USOS PERMITIDOS: CATEGORÍAS DAS NNSS TIPOLOXÍA Edificaciòn aberta, illadas ou agrupadas dentro da propia parcela. ALIÑACIÓNS, RASANTES, RECUADOS As sinaladas no planos de ordenación da modificación puntual da UA-49. PARCELA MÍNIMA As resultantes da ordenación establecida na documentación gráfica de presente modificación puntual do ámbito da UA-49, e dicir, parcelas de 18,00 m de frente e 35,00 m de fondo perpendicular a alineación (630,00 m 2 de superficie). EDIFICABILIDADE A establecida para cada parcela na ORDENACIÓN establecida na documentación gráfica da presente modificación puntual do Ámbito da UA-49. Autorízanse sotos e semisotos ocupando toda a parcela privada. Permítese o realización de corpos saíntes ocupables e habitables, continuos ou discontinuos, abertos ou cerrados tanto cara ás alineacións oficiais como cara as zonas verdes públicas, Vp, Va ou Vf, cunha voo máximo de 1,00 m e que teñan na súa parte máis baixa unha altura libre, sobre a correspondente rasante, non mor de 3,50 m. Permítese o aproveitamento baixo cuberta en tódalas formas admitidas para este concepto nas ordenanzas xerais, computando a edificabilidade en tódala superficie que libre unha altura de teito non inferior a 1,50 m. Permítese azoteas corridas, recuadas do plano de fachada cumprindo os parámetros establecidos de configuración das cubertas e sen sobresaír da pendente máxima admisible dos planos inclinados ficticios definido no punto 2.30. b) das NNSS. OBRAS PERMITIDAS Tódalas descritas na presente normativa, co gallo de levantar unha edificación, consolidala, conservala, mellorala ou adecuala dalgún xeito ós obxetivos do ordenamento, asì como as de demolición que sexan precisas. CONDICIÓNS ESTÉTICAS PARTICULARES Deberanse tratar as fachadas exterior e interior do volume construído de forma homoxénea e unitaria en canto a materiais e textura, independentemente de que ditas fachadas se abran a espazos públicos ou ó interior da propia parcela. Dito tratamento deberá manterse para as plantas baixas e as súas prolongacións en tódolos parámetros libres, así como, no seu caso, para os parámetros vistos de planta baixo rasante. Ademais das condicións estéticas xeráis, debe coidarse especialmente a calidade dos materiais asì como o respeto a escala e carácter ambiental. Non se admiten fachadas cegas nin con aspecto de medianeira vista.2.–FIXACIÓN DO SISTEMA DE EXECUCIÓN. O sistema de execución proposto para esta unidade será o de COOPERACIÓN, cumprindo as condicións de título II.–Execución das N. S. en solo urbano das NNSS en vigor e as determinacións ó respecto da LOUGA.3.–CARACTERÍSTICAS DA REDE VIARIA. Coa finalidade de aprobeitar o máximo posible as seccións establecidas nas NNSS entre alineacións modificanse polo presete o esquema tipo que establecen estas para os vias de ancho >10 m e < de 16 (tipo 2). A sección do vial denorminado RÚA DOS CABALOS é de 14 m, distribuídos da seguinte maneira: ● 2 m de acera existente pertencente as unidades UA-11 e UA-12, ● 5 m de aparcamento en batería, ● Dous viais para tráfico rodado de 3,25 m cada un. Dentro da UA-49 establécese un retranqueo da liña de fachada de 5 m de tal forma que este espazo, sexa sobre parcela privada ou VA, debe ser urbanizado para permitir o tránsito peatonal coas condicións de seguridade, accesibilidade e decoro equivalentes as esixidas para as beirarúas e que se definirá no correspondente proxecto de urbanización. O ancho do vial denorminado RÚA RIO TAMBRE é de 15 m, distribuidos da seguinte maneira: ● 2 m ou 3m de acera, as existentes na beira contraria a da unidade de actuación. ● 5 m de aparcamento en batería, ● Dous viais rodados de 3,25 m cada un. Dentro da UA-49 establecese un retranqueo da liña de fachada de 5 m de tal forma que este espazo, sexa sobre parcela privada ou VA debe ser urbanizado para permitir o transito peatonal coas condicións de seguridade, accesibilidade e decoro equivalentes as esixidas para as beirarúas e que se definirá no correspondente proxecto de Urbanización. FIXACIÓN DA RESERVA DE SOLO PARA VIVENDA PROTEXIDA A edificabilidade para vivenda protexida dentro da unidade de actuación será: Esta porcentaxe será aplicada sobre a edificabilidade asignada a cada propietario das parcelas resultantes conforme o correspondente documento de reparcelación. FIXACIÓN DE PRAZOS PARA O CUMPRIMENTO DOS DEBERES URBANÍSTICOS FIXACIÓN DE PRAZOS PARA O DESENROLO DA UNIDADE DE ACTUACIÓN Coa redacción do presente documento de planeamento detallado fixase o sistema de actuación segundo as estipulacións do art.127 da LOUGA. O sistema será o de cooperación. As obrigas ou deberes legais para o desenrolo do planeamento detallado nesta unidade de actuación son os seguintes: Equidistribuír, ceder os terreos e dereitos de titularidade municipal e inscribir no rexistro da propiedade. Urbanizar con arrego ón proxecto de urbanización. Solicitar licenza. Edificar Neste senso e para garantir os deberes ós que están obrigados os propietarios segundo o pto.2 do art.128 de la LOUGA, establécese o seguinte Plan de etapas: Arteixo, 13 de agosto de 2014. O alcalde-presidente (Por delegación Decreto n.º 989/2011, de data 21/06/2011) Asdo.: Luís Alberto Castro Calvete Concelleiro de Urbanismo